KISKŐRÖS VÁROS KÉPVISELŐ-TESTÜLETE


„Belső használatra”
4-12/2025. sz. Képv. test. zárt ülés

J E G Y Z Ő K Ö N Y V

Készült: 
Kiskőrös Város Képviselő-testülete 2025. szeptember 24-én (szerda) 16:25 órai kezdettel megtartott zárt üléséről

Az ülés helye:
Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

Jelen vannak:
Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (12 fő)

dr. Turán Csaba


jegyző


Lucza Alexandra


jegyzőkönyvvezető

A Képviselő-testület a Magyarország helyi önkormányzatairól szóló 2011. évi CLXXXIX. törvény 46. § (2) bekezdése alapján zárt ülést tartott. 

A Képviselő-testület a zárt ülésen az alábbi napirendi pontot tárgyalta meg:
14. AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY IGAZGATÓI MEGBÍZÁSA

Előterjesztő: 
Polgármester

Előadó:
Személyzeti és humánerőforrás referens
14. napirend
AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY IGAZGATÓI MEGBÍZÁSA 
(Írásos előterjesztés a jegyzőkönyvhöz mellékelve)

Előterjesztő:
Polgármester

Előadó:
Személyzeti és humánerőforrás referens
Domonyi László polgármester az előterjesztés szóbeli ismertetésére felkérte dr. Turán Csaba jegyzőt.

dr. Turán Csaba jegyző elmondta, hogy a Kiskőrös Város Önkormányzata a 73/2025. számú Képviselő-testületi határozat alapján pályázatot írt ki az Egészségügyi, Gyermekjóléti és Szociális Intézmény magasabb vezetői megbízásnak minősülő igazgatói beosztásának ellátására. Az Egészségügyi, Gyermekjóléti és Szociális Intézmény magasabb vezetői megbízásnak minősülő igazgatói beosztásának ellátására összesen két pályázat érkezett, Trepákné Farkas Katalin és Sipiczki Hajnalka nyújtotta be pályázati anyagát. A pályázók közül csak az egyik pályázó, Sipiczki Hajnalka járult hozzá írásban a pályázatának nyilvános ülésen történő Képviselő-testületi tárgyalásához. A pályázókat egy háromtagú bizottság hallgatta meg, dr. Turán Csaba jegyző, mint a pályázat előkészítője, Kissné Aszódi Daniella a Társadalompolitikai Bizottság elnöke, továbbá Deák Sándor a Magyar Családsegítő és Gyermekjóléti Szolgálatok Országos Egyesületének a tagja. A háromtagú bizottság Sipiczki Hajnalka pályázó, vezetői megbízását és vezetői programját támogatta. 
Kissné Aszódi Daniella, a Társadalompolitikai Bizottság elnöke és Pethő Attila, a Pénzügyi Bizottság elnöke bizottságaik nevében a határozat-tervezet elfogadását javasolták.
Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.
A Képviselő-testület 12 „igen” szavazattal az alábbi határozatot hozta:

116/2025. sz. Képv. test. hat.

Az Egészségügyi, Gyermekjóléti és Szociális Intézmény igazgatói megbízása
HATÁROZAT 
A Képviselő-testület:

1. Az Egészségügyi, Gyermekjóléti és Szociális Intézmény (6200 Kiskőrös, Árpád utca 8., továbbiakban: Intézmény) magasabb vezetői beosztásának betöltésére kiírt pályázati eljárást eredményesnek nyilvánítja.

2. Sipiczki Hajnalkát (szül.: Kiskunhalas, 1986. 02. 17., anyja neve: Pazdernyik Anna) 2026. január 7. napjától 2031. január 6. napjáig terjedő határozott időre megbízza az Intézmény igazgatói/magasabb vezetői beosztásának ellátásával.

3. Megállapítja, hogy Sipiczki Hajnalkát, a vezetői megbízásának a napjától a közalkalmazottak jogállásáról szóló 1992. évi XXXIII. törvény (továbbiakban: Kjt.) 70. § (3) bekezdése és a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 14. § szerinti pótlékalap 500%-nak megfelelő vezetői pótlék illeti meg. 

4. 
Felkéri a Polgármestert, hogy a szükséges munkáltatói intézkedéseket tegye meg. 

Határidő: 
értelemszerűen

Felelős: 
Polgármester

További kérdés, hozzászólás nem hangzott el, így a polgármester a zárt ülést 16:40 órakor bezárta.

Kmf.
Domonyi László


dr. Turán Csaba 
   polgármester


        jegyző

